1. opfordrer Kommissionen til inden for rammerne af Echo og medlemsstaterne til generelt at yde en
passende bistand til befolkningen i Usbekistan, især drikkevand og fødevarer;
2. mener, at et af de vigtigste Tacis-programmer skal gå ud på at begrænse miljøforringelserne i Aral-
søen, og opfordrer de usbekiske myndigheder til at lade forbedringer af det lokale økosystem indgå i derespolitik;
3. opfordrer også til vedtagelse af mere rigoristiske bestemmelser for de olieselskaber, som er aktive i
området ved Aralsøen for i fremtiden at mindske yderligere skader på miljøet;
4. er af den opfattelse, at Kommissionen bør spille en vigtig rolle ved udarbejdelsen af en plan til
imødegåelse af spredningen af smitsomme sygdomme, som rammer den lokale befolkning, ligesom denbør træffe de foranstaltninger, der synes påkrævede for at imødegå de alvorlige konsekvenser af den til-tagende forringelse af sundhedsvæsenet i de pågældende områder;
5. opfordrer til, at der træffes forholdsregler for at løse problemerne med lagrene af forurenende affald
fra de tidligere sovjetiske laboratorier med bistand fra internationale specialister;
6. pålægger sin formand at sende denne beslutning til Rådet, Kommissionen og Usbekistans regering.
18. Menneskerettigheder: Østtimor
B5-0625, 0631, 0640, 0648 og 0652/2001
Europa-Parlamentets beslutning om Østtimor
Europa-Parlamentet,
wdash der henviser til sine tidligere beslutninger om Østtimor,wdash der henviser til erklæringen fra formandskabet for Rådet for Den Europæiske Union om Østtimor af
31. august 2001,
wdash der henviser til rapporten fra observatørerne ved valgene i Østtimor,
A. der henviser til New York-aftalen om Østtimor undertegnet den 5. maj 1999 af Portugal og
Indonesien under De Forenede Nationers auspicier,
B. der henviser til, at folkeafstemningen den 30. august 1999, hvor befolkningens valgdeltagelse var på
98,5 % til trods for trusler og det klima præget af intimidering, der blev konstateret på dette tidspunktfra de militser, som modarbejdede uafhængigheden, af alle blev betragtet som frie, hvor resultatet erblevet anerkendt af alle som værende gyldigt, og hvor et flertal på 78,5 % af befolkningen gik ind foruafhængighed,
C. der henviser til, at Parlamentet på meget nært hold har fulgt hele udviklingen i situationen i Timor,
især gennem de tre delegationer, som det udsendte i. august 1999 med henblik på folkeafstemningen,i april 2000 for at støtte bestræbelserne på genopbygning af administrationen i området og i august2001 til de første valg i Østtimor,
D. der henviser til, at der den 30. august 2001 blev afholdt valg til den grundlovgivende forsamling i
Østtimor,
E. der henviser til, at valgene forløb i ro og orden, at de problemer, der opstod, ikke satte spørgsmålstegn
ved resultatet, og at de var opmuntrende for overgangsprocessen mod demokrati,
F. der henviser til, at De Forenede Nationers overgangsadministration i Østtimor (UNTAET) både har
gjort et godt stykke arbejde i forbindelse med rådspørgningen af befolkningen i Østtimor under over-holdelse af New York-aftalen og gjort det muligt at afholde valg til den konstituerende forsamling,C 87 E/258 DA 11.4.2002 De Europæiske Fællesskabers Tidende
Torsdag, den 4. oktober 2001
G. der henviser til, at det internationale samfunds, især De Forenede Nationers og Sikkerhedsrådets rolle,
er af afgørende betydning for processen hen imod Østtimors fødsel og for konsolideringen af demo-kratiet i dette land,
H. der henviser til, at alt skulle opbygges i den kommende stat Østtimor, som havde fået ødelagt 70 % af
sin infrastruktur på tidspunktet for dets uafhængighed, at hovedparten af befolkningen lider underfattigdom og analfabetisme, samt at Østtimor er yderst afhængigt af international bistand,
I. der henviser til Østtimors anmodning om medlemskab af ASEAN,
J. der henviser til Den Europæiske Unions tilsagn om støtte til befolkningen i Østtimor og til
udviklingen af demokratiet,
K. der henviser til den forskel, der er mellem by-og landområder,L. der henviser til den nye strategi, der vedtoges af Kommissionen, for så vidt angår dens forbindelser
med Asien,
1. hilser Østtimors fødsel som ny fri, demokratisk og uafhængig stat velkommen;
2. lykønsker befolkningen i Østtimor med den måde, hvorpå den har gennemført disse historiske valg,
hvor der var en meget høj valgdeltagelse, samt med dens faste beslutning på at opbygge en suveræn stat,hvilket er udtryk for dens store politiske modenhed,
3. lykønsker UNTAET med det arbejde, den har udført, og understreger dens betydning i konkretiserin-
gen af den demokratiske proces,
4. lykønsker den uafhængige valgkomité med dens fremragende arbejde og med det bidrag, den har
ydet til valgenes positive forløb,
5. fremsætter ønske om fortsættelse og styrkelse af den demokratiske proces og opfordrer de politiske
partier til fortsat at overholde den nationale enhedspagt,
6. noterer sig den afgørelse, der blev truffet af alle politiske partier om at støtte Xanana Gusmaos
kandidatur som Republikkens præsident,
7. opfordrer til udarbejdelse af en forfatning, som stadfæster værdierne om fred, demokrati, frihed og
respekt for menneskerettighederne uden udelukkelse af nogen politisk strømning, især mindretallet, samti-dig med at alle timoreseres vilje respekteres,
8. anerkender Østtimors behov for politisk, teknisk og finansiel bistand til genopbygning af infra-
strukturen og den administrative struktur, der er nødvendig for dets udvikling, og opfordrer det internatio-
nale samfund til at opretholde og styrke den støtte, der er nødvendig for konsolideringen af demokratiet i
Østtimor,
9. udtrykker håb om, at det vil være muligt at nå frem til en endelig løsning under hensyntagen til det
timoresiske folks interesser, for så vidt angår spørgsmålet om de flygtninge, der ønsker at vende tilbage tilØsttimor,
10. er fortsat af den opfattelse, at de ansvarlige, der befinder sig i området eller i nabolandene, bør
drages til ansvar for krænkelserne af menneskerettighederne;
11. fremsætter ønske om uddannelse af lokale administratorer med henblik på kommende valg;12. fremsætter ønske om, at der sendes et observationshold med deltagelse af europæiske observatører,
herunder fra Parlamentet, til præsidentvalget i 2002,
13. anmoder Kommissionen om at videreføre de eksisterende udviklingsprogrammer og overveje ind-
førelse af nye programmer på et hensigtsmæssigt tidspunkt samt ofre landbrugsprogrammerne særlig
opmærksomhed;
14. anmoder ASEAN-landene om at tage positivt imod Østtimors ansøgninger;
15. opfordrer Kommissionen til at støtte Østtimors optagelse blandt AVS-landene, i fald det skulle
fremsætte ønske herom,11.4.2002 DA C 87 E/259 De Europæiske Fællesskabers Tidende
Torsdag, den 4. oktober 2001
16. opfordrer EU’s medlemsstater til i FN at udvirke, at FN’s mandat forlænges, og at fredsbevarende
enheder og civile politistyrker forbliver i landet, indtil Østtimors militær og politi i vidt omfang selv kanovertage disse opgaver;
17. opfordrer Kommissionen og Rådet til sammen med Østtimors anden overgangsregering og de
øvrige donorer at udarbejde en helhedsplan for hjælp til landets udvikling med henblik på at bistandenkan nå frem til bestemmelsesstedet og indsættes til gavn for befolkningen;
18. pålægger sin formand at sende denne beslutning til Østtimors valgte konstituerende forsamling og
kommende regering, De Forenede Nationers Sikkerhedsråd, FN’s generalsekretær, De Forenede Nationers
højkommissær for menneskerettigheder, modtagerne af Nobels fredspris, Ximenes Belo og Ramos Horta,lederen af Timors modstandsbevægelse, Xanana Gusmao, Rådet, Kommissionen og medlemsstaternes par-lamenter.
19. Menneskerettigheder: Colombia
B5-0632, 0642, 0645, 0655 og 0659/2001
Europa-Parlamentets beslutning om Colombia
Europa-Parlamentet,
wdash der henviser til sine tidligere beslutninger om situationen i Colombia,wdash der henviser til erklæringen fra FN’s højkommissær for menneskerettigheder af 17. april 2001 om
Colombia,
A. der er forfærdet over drabet på den forhenværende minister, Consuelo Araujo Noguera, som sammen
med andre personer blev bortført den 24. september 2001 af FARC, og over paramilitære styrkersdrab på menneskerettighedsaktivisten og direktøren for det kirkelige kontor, Pastoral Social i Tumaco,
Yolanda Cerón, den 19. september 2001,
B. der endvidere er rystet over drabet tirsdag den 2. oktober 2001på parlamentsmedlemmet Octavio
Sarmiento, medlem af Colombias kongres og stifter af partiet Unión Patriótica,
C. der henviser til, at Colombia fortsat er præget af et klima med udbredt voldsanvendelse til trods for
bestræbelserne på at afslutte en konflikt, som har stået på i tredive år,
D. der henviser til den voldseskalation, der har fundet sted i landet i løbet af de seneste måneder med
systematiske overtrædelser af menneskerettighederne, afpresning, bortførelser, drab, handel med nar-kotika, pression mod og fordrivelse af civilbefolkningen,
E. der henviser til bestemmelserne i samarbejdsaftalen mellem EU og Colombia og især Rådets afgørelse
for et år siden om at fremlægge en halvårsrapport om fredsprocessen for Parlamentet, de fremskridt,der er gjort med samarbejdsprogrammerne, og de colombianske myndigheders overholdelse af deinternationale henstillinger på menneskerettighedsområdet,
F. der henviser til det besøg, som en delegation fra Parlamentet aflagde i Colombia i juni i år, hvor den
havde lejlighed til at tale med Colombias lovlige myndigheder, bl.a. præsident Pastrana, og med
lederne af ELN og FARC, som blev opfordret til omgående at afstå fra bortførelser, til at løslade to
colombianske kongresmedlemmer og en række borgere fra EU, som sidstnævnte guerillabevægelse harbortført,
G. der henviser til, at den 7. oktober 2001 ophører den lovlige status af den demilitariserede zone på
42 000 km
2i landets sydlige del, som præsident Pastrana havde overladt til FARC,
H. der henviser til, at den overvejende del af den colombianske befolkning nærer et klart ønske om fred,C 87 E/260 DA 11.4.2002 De Europæiske Fællesskabers Tidende
Torsdag, den 4. oktober 2001